ད་ལོའི་ལོ་མགོ་ནས་བཟུང་།མགོ་ལོག་བོད་རིགས་རང་སྐྱོང་ཁུལ་གྱིས་དབུལ་ཐར་མཁྲེགས་གཏོར་བྱ་བའི་ཁྲོད་སྔར་ལས་ལྷག་པར་ནན་ཏན་གྱིས་ཏང་ཨུའི་འགན་འཁྲི་གཙོ་བོ་དོན་འཁྱོལ་བྱས་ནས།ཏང་འཛུགས་དང་གནད་ཁེལ་དབུལ་སྐྱོར་ཕན་ཚུན་གཏིང་ཟབ་ཏུ་འདྲེས་ཐུབ་པར་བྱ་ཕྱིར།དམིགས་བསལ་གྱིས་སྔོན་ལ་འཇོན་ནུས་ལྡན་པའི་མགོ་ཁྲིད་ཚན་ཁག་དང་གཞི་རིམ་རྩ་འཛུགས་དཔུང་སྟོབས་དང་ལྡན་པ་ཞིག་འཛུགས་སྐྲུན་བྱེད་པ།གཞི་རིམ་གྱི་ཏང་རྩ་འཛུགས་གང་ཉིད་ལ་རྨང་གཞི་བརྟན་པོ་འདིང་བ་སོགས་ནུས་ལྡན་གྱི་ཐབས་ལམ་མང་པོ་སྤྱད་པ་བརྒྱུད་ནས།ཏང་ཨུ་ཡི་རྟེན་ས་གཙོ་བོའམ་སྲོག་ཤིང་གི་ནུས་པར་ཤུགས་སྣོན་བརྒྱབ་པ་དང་།ཏང་འཛུགས་ལ་བརྟེན་ནས་གནད་ཁེལ་དབུལ་སྐྱོར་ལ་རམ་འདེགས་དང་སྐུལ་འདེད་བླ་ལྷག་བྱས་པས་མིག་མཐོང་ལག་ཟིན་གྱི་གྲུབ་འབྲས་ཐོབ་ཡོད།